בשנת 1922, עברה ספינת ציד הלווייתנים גרהאם במעבר גרהאם (הנקרא על שם הספינה) - מצר הים המפריד בין האי לבין חצי האי האנטארקטי, ובכך הוכיחה כי האי מוריי הוא אי.
האי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
מקור השם.
האי נקרא על שמו של כף מוריי המצוי בקצה האי, וזאת במטרה לשמר את השם ההיסטורי שניתן לאי עת שחשבו שמדובר בחצי אי.
אזור עופות חשוב.
אזור שאינו מכוסה קרח, בצד המערבי של חצי אי קטן, בחוף הצפוני של האי הוכרז כאזור עופות חשוב, מאחר שנמצאת בו מושבת רבייה של 180 זוגות של קורמורן קיסרי. שטחו של האזור המיוחד 980 דונמים.
לקריאה נוספת.
• Defense Mapping Agency 1992, Sailing Directions (planning Guide) and (enroute) for Antarctica, P 136
האי מוריי
מגדלי אבסולוט וורלד
אוצר של יראת שמיים
אוצר של יראת שמיים הוא אלבום סולו מספר 22 של הזמר החסידי אברהם פריד. האלבום יצא ביוני 2016 בחברת גל פז.
אלבום זה כולל להיטים כמו "איתך אני", "הנני בידך", "bring the house down" ,"playing with fire" ועוד.
באלבום זה אברהם פריד הלחין בעצמו 7 מתוך 14 הלחנים.
בעברית ניתן לו השם "אוצר של יראת שמים" אך באנגלית הוא קרוי בשם "bring the house down", כשם הרצועה השנייה באלבום.
על האלבום.
האלבום כולל 14 רצועות, השיר הנני בידך (רצועה מספר 12) הפך לאחד השירים המוכרים והאהודים ביותר בקרב המגזר הדתי לאומי והחרדי וזכה לתואר שיר העשור של רדיו קול חי וקול חי מיוזיק, גם השיר "איתך אני" זכה לעבור את רף מיליון הצפיות באתר יוטיוב וגם הוא שיר אהוד בקרב המגזרים הדתיים.
מטאל ישראלי
בישראל קיימות להקות הבי מטאל, בלאק מטאל ודת' מטאל מאז שנות השבעים. את הפופולריות המרבית שלהן, צברו להקות המטאל הישראליות בשנות התשעים, כדוגמת היהודים, Bishop of Hexen, Salem, Salvation ועוד.
היסטוריה.
סגנון המטאל החל להתפתח בבריטניה וארצות הברית בשנות השישים של המאה העשרים, אך רק בשנות השבעים של המאה העשרים החלו לצוץ להקות מטאל בישראל. אחת מלהקות המטאל הישראליות הראשונות שזכו להצלחה רבה הייתה Salem, להקת מטאל קיצוני ודום מטאל. הלהקה הוקמה בשנת 1985, והייתה לאחת מפורצות הדרך בתחום המטאל בישראל - הלהקה רכשה מעריצים רבים (בעיקר בתל אביב) ובהשראתה קמו להקות מטאל נוספות. להקה נוספת משנות השמונים אשר זכתה להצלחה ניכרת הייתה אלמנה שחורה שגם היא רכשה במהרה מעריצים רבים.
בשנות התשעים הגיע לישראל "תור הזהב של המטאל", ובו הופיעו להקות מטאל ורוק כבד רבות ברחבי העולם, ואיתם גם בישראל. תור הזהב של המטאל מאופיין גם בזכות להקות חדשניות שהביאו לפריצת דרך בתחומן, כמו למשל הלהקות "אנתרקס" ו- "Rage Against the Machine" האמריקאיות, שהיו לשתי הלהקות הראשונות שנגנו בסגנון ראפ מטאל המשלב הבי מטאל עם ראפ. בישראל, תור הזהב של המטאל התאפיין בשני דברים, הקשורים זה בזה: האחד הוא עלייה בפופולריות של המטאל והרוק הכבד בישראל, והשני הוא עלייה במספר להקות המטאל בארץ. מספר להקות המטאל בארץ עלה משמעותית בעקבות עליית הפופולריות של המטאל בארץ, אך הפופולריות של המטאל נגרמה בין היתר בשל עלייה בכמות הלהקות, וכן הלאה.
להקת הרוק הכבד-מטאל שהייתה למצליחה ביותר בישראל של שנות התשעים שהשתייכה לזרם הזה, ואלבומיה היו מהנמכרים בארץ. אמנם, השתייכותם של חברי להקת היהודים לסוגת המטאל שנויה במחלוקת, שכן ישנם הטוענים כי הלהקה מנגנת אלמנטים ברורים מעולם המטאל (כמו השיר פיוטה או אלה) ומצד שני יש הטוענים כי להקת מטאל לא יכולה להוציא שירים כגון "לא קל" ו-"הימים שלנו" (שכן אלו שירים שקטים ואקוסטים ברובם, אלמנטים שמאפיינים את ההפך ממטאל).
בשנות האלפיים החלה עלייה בכמות להקות המטאל המקומיות, על אף שהפופולריות הציבורית של המטאל צנחה. להקות רבות כמו Azamoth, Bartholomeus Night,Prey For Nothing, Desert, Edellom, Edgend, Fatum Aeternum ועוד הוקמו והפכו למוקדי מטאל מקומיים. כיום ישנן מעט להקות מטאל ישראליות עם הצלחה כלל ארצית כמו בשנות התשעים אם כי בקהילות המטאל בישראל יש הערצה ללהקות מסוימות.
תרבות המטאל בישראל.
בשנות התשעים החלה להתפתח תרבות של הערצה של מטאל. תרבות המטאל בישראל מורכבת מחלק גדול של בני נוער המקשיבים למטאל מהארץ ומהעולם. המטאליסטים בישראל משתייכים לשתי קבוצות: אוהדי מטאל גותי, ואוהדי הבי מטאל. אוהדי הבי מטאל הם אלה ששומעים הבי מטאל, והם פחות מגדירים את עצמם כמטאליסטים (אם כי גם הם מכלילים את עצמם כחלק מזרם תרבותי זה). אוהדי מטאל גותי בישראל, ובעולם, נוהגים יותר להשתייך לקבוצות מסוימות, וישנם מועדונים המיועדים לאוהדי ז'אנר זה. עיקר הפעילות של אוהדי מטאל בישראל מתרכז בתל אביב, על אף שישנם אוהדי מטאל בכל רחבי הארץ. אחד המקומות הידועים בהם יש קבוצות גדולות של אוהדי מטאל הוא קניון דיזנגוף סנטר במרכז תל אביב, ובו ישנן חנויות רבות המיועדות לקהל זה.
בשנות האלפיים התפתחה תרבות מטאל גדולה גם בירושלים, ובעקבותיה קמו להקות מפורסמות כמו Azamoth ו- Bartholomeus Night. רוב תעשיית המטאל בירושלים נכללת בקבוצת המטאל הגותי, שכן רוב להקות המטאל הירושלמיות עוסקות בתחום המטאל הגותי והדום מטאל (ישנן גם להקות מטאל קיצוני)
אוריינטל-מטאל ערבי בישראל.
בישראל של שנות האלפיים החלו לצוץ מספר מרשים של להקות מטאל ערביות ישראליות. מהלך זה הוא חלק מהגל החדש של מטאל בעולם הערבי, כחלק מהליך גלובלי גאו פוליטי של נורמליזציה של ארצות ערב עם המערב. בארצות ערב רבות קמות בשנים האחרונות להקות מטאל רבות, בעיקר בסגנון אוריינטל מטאל המשלב מוזיקה ערבית ומזרחית עם הבי מטאל ומטאל קיצוני.
גם בישראל החל מהלך של הקמת להקות אוריינטל מטאל אוריינטלי ישראליות, כשהמפורסמות ביותר הן חלאס ואורפנד לנד. להקות אלה זכו להצלחה ממשית בישראל גם יחד עם העולם המערבי והעולם הערבי. המטאל הערבי ישראלי אמנם חדש יחסית, אך כבר צבר קהל מעריצים גדול בישראל ובעיקר מחוץ לישראל.
אחד מהאנשים הפורצי דרך באוריינטל-מטאל ערבי ישראלי הוא יוסי סאסי, אשר המציא במיוחד לז'אנר כלי המשלב גיטרה ובוזוקי ביחד.
תהילים ט&quot;ו
תהילים ט"ו הוא המזמור החמישה עשר בספר תהילים. המזמור חתום בידי דוד, ומתאר את דמותו של הצדיק האידיאלי.
תוכן המזמור.
בעל המזמור מגדיר מי האיש הרשאי לדור באוהלו של ה'. הקריטריונים ברורים: תכונות מוסריות ודתיות שעל האדם לעמוד בהן. בעל המזמור מתאר את זכות הכניסה של הרשאי להיכנס להיכל ה' על דרך החיוב.
פרשנות.
במדרש תהילים נכתב כי התכונות המופיעות במזמור הן תכונותיו של האל. יש שסברו כי המזמור נאמר בשעת חניית העולים לרגל לירושלים לפני הגיעם לעיר
סוגה.
חוקר המקרא, מובינקל מסווג את המזמור כליטורגיקת כניסה. יש שסיווגו את המזמור כמזמור תדרוך חכמתי. יש הטוענים כי זהו מזמור פולחני אשר נותן את הקריטריונים לכניסה לבית המקדש. אחרים סבורים כי המזמור הוא בעל מאפיינים דידקטיים והשאלה בפתיחת המזמור היא מטאפורה למי ראוי לשכון תחת כנפי השכינה.
במדרש.
הגמרא (מכות כד, א) דורשת את המזמור: (אחת עשרה התכונות הכתובות במזמור). הגמרא מפרשת את התכונות שמוזכרות במזמור, ונותנת דוגמאות לאנשים שהתנהגו על פיהן, וביניהם אברהם, יעקב, יהושפט וחזקיהו.
מטאל בישראל
רוברט אנרי
רוברט אנרי (Robert Henri; 1865-1929) היה צייר אמריקני. הוא היה דמות מובילה באסכולת הריאליזם האמריקני "אשקן" ומארגן הקבוצה המכונה "השמונה", של אמנים שהפגינו נגד ההגבלות של האקדמיה הלאומית לעיצוב.
ראשית חייו.
רוברט אנרי, נולד ב-24 ביוני 1865, בשם רוברט הנרי קוזאד בסינסינטי, אוהיו לטרזה גייטווד קוזאד וג'ון ג'קסון קוזאד, מפתח נדל"ן. בשנת 1871, אביו של אנרי הקים את העיירה קוזדייל, אוהיו. בשנת 1873 עברה המשפחה מערבה לנברסקה, שם הקים ג'ון קוזאד את העיירה קוזאד.
באוקטובר 1882, אביו של אנרי הסתבך בסכסוך עם פירסון, על זכויות מרעה בקרקעותיהם. המחלוקת הפכה לאלימה, וקוזאד ירה בפירסון באורח אנוש באקדח. קוזאד התנקה בסופו של דבר מהפשע, אך אנשי העיירה פנו נגדו. הוא נמלט עם משפחתו לדנוור, קולורדו. על מנת להתנתק מהשערוריה, בני המשפחה שינו את שמם. האב נודע בכינויו ריצ'רד הנרי לי, ובניו התחזו כילדים מאומצים תחת השמות פרנק ורוברט ארל אנרי. בשנת 1883 עברה המשפחה לעיר ניו יורק, ומשם לאטלנטיק סיטי, ניו ג'רזי, שם השלים האמן הצעיר את ציוריו הראשונים.
חינוך.
בשנת 1886 נרשם אנרי לאקדמיה לאמנויות יפות בפנסילבניה בפילדלפיה, שם למד אצל תומאס פולוק אנשוץ, בן טיפוחיו של תומאס אייקינס, ותומאס הובנדן. בשנת 1888 הוא נסע לפריז ללמוד באקדמיה ג'וליאן, שם למד אצל ויליאם אדולף בוגרו והתאהב באימפרסיוניזם. בתקופה זו ביקר בבריטני ובאיטליה. בסוף 1891 הוא חזר לפילדלפיה ולמד אצל רוברט וונו באקדמיה בפנסילבניה. בשנת 1892 החל ללמד בבית הספר לעיצוב לנשים בפילדלפיה, וזכה להצלחה מיידית בבית הספר."
יצירה.
בפילדלפיה החל אנרי למשוך קבוצה של עמיתים שנפגשו בסטודיו שלו כדי לדון באמנות ותרבות, כולל כמה מאיירים מהעיתון "פילדלפיה פרס" - ויליאם גלקנס, ג'ורג' לוקאס, אברט שין, ו- ג'ון סלואן. הם קראו לעצמם מועדון הפחם. במפגשיהם התדיינו וקראו יצירות של ראלף וולדו אמרסון, וולט וויטמן, אמיל זולא, ויליאם מוריס האנט וג'ורג' מור.
אסכולת אשקאן ( Ashcan School ).